Сайран қажы Қадырұлы

Сайран қажы Қадырұлы — 1955 жылы Моңғолияның батысындағы қазақтар көп шоғырланған Баян-Өлгий аймағының Дэлүүн ауданында () дүниеге келген.

 Өмірбаяны 
1962 — 1972 жылдары Өлгий қалалық №1 10 жылдық орта мектебін, 1972 — 1973 жылдары Ресейдің Иркутьск мемлекеттік  университетінің дайындық факультетін, 1973 — 1978 жылдары Мәскеу мемлекеттік халықаралық қатынастар институтын халықаралық қатынас мамандығымен бітірген.

Анкараның дипломатиялық академиясы, Израильдің дипломатиялық академиясы, Ұлы британияның Бирмингхем университетінде мерзімдік оқытуларға қатысып мамандығын жетілдірген.

Қызметі
1978 — 1986 жылдары Моңғолия сыртқы істер министрлігінде дипломат қызметкер, 1986 — 1990 жылдары  Египеттегі елшілігінде дипломат қызметкер, 1990 — 1992 жылдары Моңғолия Халық Ұлы Құрылтай депутаты әрі Мемлекеттік Кіші Құрылтай мүшесі, 1992 — 1995 жылдары президент жанындағы діни кеңес мүшесі,  1995 — 1997 жылдары сыртқы істер министрлігінде департамент орынбасары, 1997 — 2001 жылдары Моңғол елінің Египет Ислам Республикасындағы Төтенше және Өкілетті елшісі болып жұмыстады және сол жылдары Біріккен Араб Әмірлігі, Кувейт, Оман, Катар, Бахрейн, Израиль елдеріндегі Моңғолия елшісі қызметін қоса қабат атқарды.

1990 — 1995 жылдары Моңғолия Мұсылман Қоғамын құрушы және төрағасы, 1995 — 2004 жылдары Моңғолия Мұсылман Қоғамының құрметті төрағасы, 2004 жылдан Моңғолия Мұсылман Қоғамының төрағасы, 2006 жылдан президент жанындағы діни кеңес мүшесі, президенттің Араб елдеріндегі сенімді өкілі, 2007 жылдан Қазақ Даму қорының әрі Моңғолия Мұсылман Ұйымдары Одағының төрағасы,  2004 жылдан Моңғолия Мемлекеттік Ұлы Құрылтайының мүшесі, Моңғолия Ұлы Құрылтайының сыртқы саясат және қауіпсіздік жөніндегі тұрақты комитетінің мүшесі,  Моңғолия Парламенттер Одағының Атқару Кеңесінің төрағасы, 2005 жылдан Халықаралық Парламент Ұйымының Таяу Шығыс бөлімін жауаптанған Комитет төрағасы 2008 жылдан Моңғол елінің премьер-министрінің сыртқы экономикаға жауаптанған кеңесшісі болып жұмыстады және осы жылдар ішінде Халықаралық көптеген құрылтай, кеңес, симпозиумдарға Моңғол елі атынан қатысты.

1991 жылы Ыстамбұл қаласында өткен қазақ диаспорасының кездесуінде Қазақстан президенті Нұрсұлтан Назарбаевпен жүздесіп, Дүние Жүзі Қазақтарының Құрылтайын шақыру және Дүниежүзі қазақтарының қауымдастығын құру турасында пікір енгізген.

Марапаттары
Сайран қажы Қадырұлының дипломатиялық еңбегін Моңғол елі жоғары бағалап «Алтын жұлдыз» орденімен марапаттады, «моңғол елінің Төтенше және Өкілетті Елшісі» және  «Моңғол елінің Төтенше және Өкілетті Елші-министрі»  атақ – дәрежелерін берді.
Қазақстан Республикасының II дәрежелі  Достық орденімен марапатталды.
«моңғол елінің Төтенше және Өкілетті Елші-министрі»
«Моңғол елінің Төтенше және Өкілетті Елшісі»
«Алтын жұлдыз» ордені
 Қоғамдық қызметі 
Сайран Қадырұлы Баян-Өлгий аймағында Араб елдерінің демеушілігімен көптеген мешіттердің салынуына мұрындық болды.
Ол қазақ ұлттық спорттың дамуына да айрықша қолдау көрсетті. Қазақтың саят өнерін таныту мақсатында Ұланбатырдың орталығында арнайы шара ұйымдастырды, сонымен бірге, Араб елінеде Алтайдың құсбегілерін апарды.    
қазақ, моңғол, араб, түрік, ағылшын тілдерін жеттік меңгерген, Моңғолия қазақтары арасынан шыққан алғашқы дипломаттардың бірі Сайран Қадырұлы  2009 жылдан бері Моңғолияның Кувейт еліндегі алғашқы Төтенше және Өкілетті елшісі болып қызметін  атқаруда.



 Дереккөздер 

 Сыртқы сілтемелер 
Кувейттегі Моңғолия елшісі қызметін атқарып отырған қазақ

Санат:1955 жылы туғандар
Санат:Моңғолия қазақтары